TANTÁRGYLEÍRÁS ÉS HETI TEMATIKA

	Tantárgy neve: Mozgóképes látványtervezés MA
	Kreditértéke: 4

	A tantárgy besorolása: specializáció szerinti kötelező tantárgy

	A tantárgy elméleti vagy gyakorlati jellegének mértéke, „képzési karaktere” 
elmélet: 40%, gyakorlat: 60%

	A tanóra típusa[footnoteRef:1]: gyakorlat [1:  Nftv. 108. § 37. tanóra: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc.] 

óraszáma: heti 4 óra az adott félévben,
Nyelve: magyar
Az adott ismeret átadásában alkalmazandó további módok, jellemzők[footnoteRef:2]:  [2:  pl. esetismertetések, szerepjáték, tematikus prezentációk stb.] 

színházi előadások, valamint mozgóképes alkotások látogatása és elemzése

	A számonkérés módja (koll. / gyj. / egyéb[footnoteRef:3]): gyakorlati jegy - tervezési koncepció tervekkel alátámasztott prezentálása [3:  pl. folyamatos számonkérés, évközi beszámoló] 

Az ismeretellenőrzésben alkalmazandó további (sajátos) módok[footnoteRef:4]: makett készítés és 3D vizualizáció [4:  pl. esettanulmányok, témakidolgozások, dolgozatok, esszék, üzleti, szervezési tervek stb. bekérése] 


	A tantárgy tantervi helye (hányadik félév): 3. félév

	Előtanulmányi feltételek: Színházi és mozgóképes díszlettervezés 1-2.

	Tantárgyleírás: az elsajátítandó ismeretanyag tömör, ugyanakkor informáló leírása:

Gyakorlati jeggyel záruló műtermi gyakorlat, melynek során egy előadás, vagy mozgóképes műfajú produkció komplex látványtervezése a feladat. Ennek során a kortárs előadó-művészeti és filmes irányzatok integrálásával, többféle térkontextusban egy teljes előadás, mozgóképes műfaj esetében pedig az adott forgatókönyv kijelölt részeinek látványterveit kell kidolgozni. A tervek megjelenítésénél kiemelten fontos követelmény a magas színvonalú művészi prezentáció. Az MA képzés tervezési feladataiban a művészi módszerek és a korszerű technikák alkalmazása mind tervezési szinten, mind pedig a kivitelezési terv tekintetében követelmény. 

A félév során lemodellezük az ART DEPARTMENT valódi működését és alkotói folyamatait. A diákoknak csapatban kell meghatározniuk a film világát, struktúráját és közegét. Ezen belül mindenki egyénileg tervezi meg saját választott helyszínét, díszleteit, amely eltérő stílusban készül, de egymáshoz szoros kapcsolat, viszonyrendszer fűzi. Ennek az önálló díszletnek a teljes részletes megtervezése (stúdió díszlet) a feladat minden kiegészítő elemével, dokumentációjával együtt, úgy, hogy a félév végén a film teljes összefüggésrendszere és világa is megelevedjen előttünk.

A filmes specializáción Szász János és Bodzsár Márk: A hentes, a kurva és a félszemű című film forgatókönyvének feldolgozása a feladat.



	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	       Romvári József: Mozgóképes látványtervezés jegyzetek
       Magyar Képzőművészeti Egyetem, 2004

       Making the Scene: A History of Stage Design and Technology in Europe and the United States
Thobin Theatre Art Found, 2010
ISBN 978-0292722736

Creatice Successful set Design
Atlantic Pubishing Group, 2018
ISBN 9781620236086

Contemporary Scenography
Bloomsbury, 2019
ISBN 978-1-350-06447-8

Film Architecture: Set Designs from Metropolis to Blade Runner
Prestel Munich, New York, 1996
ISBN 3-7913-1656-2

Production Design for Screen/Visual Storytelling in Film and Television
Barnwell, Jane, Bloomsbury Publishing, 2017
ISBN PB: 978-1-4725-8067-2

Understanding Design in Film Production
Doyle, Barbara Freedman, Routledge, 2019
ISBN 978-1-138-05869-9

	Féléves tematika hetekre lebontott rövid ismertetése

	
	1. szept.14.
	Bevezető óra: az adott szöveg elemzése dramaturgiai és látványtervezői szempontból

	2. okt.13.
	Feladatok:
· koncepció kialakítás, első moodboardok
· kutatás és gyűjtés a drámai szöveg/ forgatókönyv építészeti és tárgykultúrájához
· első térkompozíciós vázlatok készítése
· térérzetek kialakítása a kompozíciók által – papír alapú makettezés
· helyszín- és jelenetlista írása/ breakdown


	3. okt.20.
	Feladatok:
· forgatókönyv esetén lehetséges helyszínkeresés, épület kiválasztás
· skiccek és térvázlatok, valamint moodboard készítése a koncepcióhoz

	4. okt.27.
	Feladatok:
· a makett térvázlat építése - filmes jelenetekben meg kell felelni képzeletbeli épület alaprajzának és 3D-s térvázlatának elkészítése
· a helyiségek és szükséges bútorok helyének kijelölése 
· képek, térkompozíciók, gyűjtés a miliőhöz


	5. nov.05.
	Feladatok: 
· a tér karakterábrázoló jellegét kell megmutatni: az egyik karakter elképzelt, a film ideje előtti szobájának megtervezése filmes szemlélettel
· berendezési rajz készítése
· bevilágított 3D-s modell és renderelt látványtervek


	6. nov.10.
	Feladatok:
· koncepció egy mondatban történő megfogalmazása – concept boardok készítése
· összefogó látvány koncepció kialakítása a filmes látványtervhez - a tér és annak változásai hogyan fejezik ki a szereplők viszonyrendszerét, illetve azok alakulását a forgatókönyv egészében
· a film jelenetekhez egy-egy fekete-fehér skicc, térvázlat készítése, mely a rajzban való gondolkodást segíti elő
· hogyan jelennek meg az egyes díszletelemek, a tervezett tér - film esetében a külső tereket is ideértve - hogyan szolgálja ki a jeleneteket
· a kameramozgások milyen nézőpontba helyezik a történetet (plánok váltakozása, kameramozgások térleíró szerepének meghatározása)

	7. nov.17.
	Feladatok:
· 3D-s térmodell vázlat a kiválasztott jelenetekhez
· a külső választott helyszín és a stúdióban megépített díszlet kapcsolódási pontjait szem előtt kell tartani

	8. nov.24.
	Feladatok:
· 3D-s térmodell megépítése 
· az egyes díszletfunkciókat meg kell tervezni, a valósan megépített tér és a 3D-s CGI utómunkára tervezett elemeit össze kell kapcsolni


	9. dec.01.
	Feladatok:
· a korábban megtapasztalt alaprajzi elrendezésből adódó térstruktúra használata a díszlet kialakításánál
· a forgatáshoz szükséges transzport falak kijelölése


	10. dec.08.
	Feladatok:
· végleges látványkoncepció kidolgozása
· jelenetekre bontott concept artok megjelenítése
· díszletfunkciók pontos meghatározása

	11. dec.15-17.
	KIPAKOLÁS




	Tantárgy felelőse: dr. Tihanyi Ildikó, DLA

	Tantárgy oktatásába bevont oktató(k) és elérhetősége(ik): Valcz Gábor

	A tantárgy tanításának időpontja/helyszíne: Epreskert IV/, tömbösítve okt.09-dec.18. kedd 13:00-16:45

	Tantárgykódja: LÁM-MKLT01-25-C

	Felelős tanszéke: Látványtervező tanszék

	Képzési idő szemeszterekben: 1 félév

	Tanórák száma összesen: 52

	Tanulmányi követelmények: 

GYAKORLATI – FORMAI KÖVETELMÉNYEK

VIZUÁLIS, MŰSZAKI DOKUMENTÁCIÓ 
(VIZUÁLIS ANYAGOK - ART BIBLE bemutatható, vetíthető, prezentálható formátum)

FILM EGÉSZÉRE VONATKOZÓAN:
- közös alaprajz, layout, munkamakett a meghatározott közös helyszínről
- moodboard - folyamatosan épülő, kiemelten a saját helyszín
- colour script - folyamatosan épülő
- storyboard / vázlat - saját helyszín és környezete

VÁLASZTOTT HELYSZÍNHEZ:
- concept art / látványtervek - a választott helyszínhez (stúdió díszlet) min. 2-3 színes
totál-látványterv
 -munkamakett / teljesen kidolgozott részlettel vagy teljesen kidolgozott makett
- világítási terv (fő fényirányok, napszak, effekt lámpák jelölése stb.)
- 1:1-es minták (festett fal, tapéta, padló stb.)

MŰSZAKI RAJZOK (stúdióban tervezett díszlet, választott helyszín - ASTRA STUDIO):
- stúdió behelyezési rajz (M=1:50)
- alaprajz (M=1:50, 1:25, 1:20 stb.)
- metszet(ek) (M=1:50, 1:25, 1:20 stb.)
- nézet(ek), falnézetek (M=1:50, 1:25, 1:20 stb.)
- elem rajzok, részletrajzok külön-külön (M=1:50, 1:20, 1:10, 1:2 stb.)
- bontási rajz, transport falak (M=1:50)
- a stúdión belül kiegészítő elemek - translight, ledfal, green/blue hátterek jelölése stb.
- berendezési rajz (alapvető bútorok elhelyezése, M=1:50, 1:25, 1:20 stb.)
- VFX jelölések
- Archicad - 3D /Sketchup stb. (perspektivikus ábrázolás)

ÍRÁSOS ANYAGOK::
- breakdown - saját helyszín
- díszlet elemek listája
- bútorlista
- kellék lista
- VFX bontás (translight, green/blue, mi valósul meg utómunkában


	Oktatási módszerek: filmtervek elemzése, forgatási helyszínek látogatása

	Javasolt tanulási módszerek: szakmai műhely és előadás látogatás-elemzés, kísérletezés a tervezésben

	A hallgató egyéni munkával megoldandó feladatainak száma: tervezési koncepcióhoz tervek és műhelyrajzok készítése analóg és digitális technikákkal

	Felhasználható fontosabb technikai és egyéb segédeszközök: papír alapú tervezéshez szükséges rajzeszközök, illetve szoftverismeret (Photoshop, SketchUp, Archicad, Blender, Unreal Engine) és számítástechnikai eszközök (laptop, asztali gép, digitális rajztábla)

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): évfolyam létszám



2

